
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 326 

14 Ιουλίου 2008 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός ιδιωτικής Λατομικής Περιοχής Αδρα¬ 
νών Υλικών της εταιρείας «ΛΑΤΟΜΕΙΑ ΙΩΑΝΝΙΝΩΝ 
ΑΝΩΝΥΜΗ ΕΤΑΙΡΕΙΑ» στη θέση «ΕΙΚΟΝΕΣ-ΚΑ- 
ΜΠΟΠΟΥΛΟΣ - ΦΑΝΤΖΟΓΙΑΝΝΗ - ΤΣΑΛΑΚΟΥΜΑ - 
ΚΟΣΙΑΡΗ.» στο Τ.Δ Αναργύρων στο Δήμο Πασσαρώ- 
νος του Νομού Ιωαννίνων, έκτασης Ε= 147.253,26 τ.μ. 
σύμφωνα με τις διατάξεις του άρθρου 3 της παρ. 


2β του ν. 1428/1984. 1 

Καθορισμός χρήσης έκτασης για την ανέγερση κτη- 
νοτροφικών εγκαταστάσεων σε εκτός σχεδίου 
περιοχή Δ.Δ. Λεβαίας Δήμου Φιλώτα, Ν. Φλώρι¬ 
νας. 2 


ΑΠΟΦΑΣΕΙ Σ 

Αριθμ. 2058/ΦΛ23.1 ΚΑΘ (1) 


Καθορισμός ιδιωτικής Λατομικής Περιοχής Αδρανών Υλι¬ 
κών της εταιρείας «ΛΑΤΟΜΕΙΑ ΙΩΑΝΝΙΝΩΝ ΑΝΩΝΥ¬ 
ΜΗ ΕΤΑΙΡΕΙΑ» στη θέση «ΕΙΚΟΝΕΣ-ΚΑΜΠΟΠΟΥΛΟΣ- 
ΦΑΝΤΖΟΓΙΑΝΝΗ-ΤΣΑΛΑΚΟΥΜΑ-ΚΟΣΙΑΡΗ.» στο Τ.Δ 
Αναργύρων στο Δήμο Πασσαρώνος του Νομού Ιωαν¬ 
νίνων, έκτασης Ε= 147.253,26 τ.μ. σύμφωνα με τις δια¬ 
τάξεις του άρθρου 3 της παρ. 2β του ν. 1428/1984. 

Ο ΝΟΜΑΡΧΗΣ ΙΩΑΝΝΙΝΩΝ 

Έχοντας υπόψη: 

1. Τις διατάξεις των ν. 2218/1994 (ΦΕΚ90/Α713.6.2004), 
2839/2000 (ΦΕΚ 196/Α712.9.2000), 2240/1994 (ΦΕΚ 153/ 
Α716.9.1994) που ρυθμίζουν την λειτουργία των Νομαρ¬ 
χιακών Αυτοδιοικήσεων. Το π.δ. 30/1996 (ΦΕΚ 21/Α') κώ¬ 
δικας νομαρχιακής αυτοδιοίκησης και την υπ’ αριθμ. 
4/24/9.3.2007 (ΦΕΚ 747/ΒΤ11.5.2007) απόφαση του Νομ/ 
κού Συμβουλίου με την οποία τροποποιήθηκε ο Οργα¬ 
νισμός Εσωτερικής Οργάνωσης και Λειτουργίας της 
Νομαρχιακής Αυτοδ/σης Ιωαννίνων και ισχύει σήμερα. 

2. Το π.δ. 78/13.4.2006 (ΦΕΚ80/Α72006) «διάρθρωση, 
στελέχωση και αρμοδιότητες της Δ/νσης Ανάπτυξης 
των Νομαρχιακών Αυτοδιοικήσεων». 

3. Την υπ’ αριθμ. 534/20.12.2007 απόφαση του Νομάρχη 
Ιωαννίνων «Μεταβίβαση άσκησης αρμοδιοτήτων «ΜΕ 


ΕΝΤΟΛΗ ΝΟΜΑΡΧΗ» στον Προϊστάμενο της Δ/νσης 
Ανάπτυξης» . 

4. Τις διατάξεις του ν. 1428/1984 (ΦΕΚ43/Α') περί εκμε¬ 
τάλλευσης λατομείου αδρανών υλικών και άλλες διατά¬ 
ξεις και ειδικότερα της παραγράφου 2 του άρθρου 3. 

5. Τις διατάξεις του ν. 2115/1993 (ΦΕΚ 15/Α') τροποποί¬ 
ηση αντικατάσταση και συμπλήρωση διατάξεων του 
ν. 1428/1984 «Εκμετάλλευση λατομείων αδρανών υλικών 
και άλλες διατάξεις και ειδικότερα το άρθρο 3. 

6. Τις διατάξεις του ν. 2702/1999 (ΦΕΚ 70/ΑΤ7.4.1999) 
Διάφορες ρυθμίσεις θεμάτων αρμοδιότητας του Υπ. 
Ανάπτυξης, με τον οποίο παρατείνεται η προθεσμία για 
τον καθορισμό Λατομικών Περιοχών καθώς και ο χρόνος 
ισχύος των ήδη καθορισμένων Λατομικών Περιοχών που 
δεν ενεργοποιήθηκαν. 

7. Τις διατάξεις του ν. 3335/2005 (ΦΕΚ 95/Α720.4.2005) 
«Ελεγχος της διακίνησης και αποθήκευσης καυσίμων- 
Ρύθμιση θεμάτων του Υπ. Ανάπτυξης και ειδικότερα των 
άρθρων 13 και 17. 

8. Την υπ’ αριθμ. Δ.10/Β/Φ,68/οικΙ 0161/2915/2005 (ΦΕΚ 
780/Β79.6.2005) υπουργική απόφαση λειτουργίας της 
Επιτροπής καθορισμού Λατομικών Περιοχών του Υπ. 
Ανάπτυξης. 

9. Τις διατάξεις του άρθρου 10 του ν. 3028/2002 (ΦΕΚ 
153/Α728.6.2002) «Για την προστασία των Αρχαιοτήτων 
της Πολιτιστικής Κληρονομιάς». 

10. Την υπ’ αριθμ. Δ10/Β/Φ.6.12Γεν/οικ22879/5697/ 
16.11.2006 υπουργική απόφαση με την οποία αντικατα- 
στάθηκαν οι εκπρόσωποι του Υπουργείου Ανάπτυξης 
ειδικότητας Μηχανικού Μεταλλείων, της επιτροπής 
καθορισμού Λατομικών Περιοχών Νομού Ιωαννίνων 
Κων/νος Γεωργουλάκης (τακτικό μέλος) και Γκανία- 
τσος Ιωάννης (αναπληρωματικό μέλος) από τον Πάτκο 
Βασίλειο (τακτικό μέλος) και την Πασχαλίδου Ιωάννα 
(αναπληρωματικό μέλος) υπαλλήλους της Επιθεώρησης 
Μεταλλείων Βορείου Ελλάδας. 

11. Την υπ’ αριθμ. 2032/ΦΛ.23.1ΚΑΘ/1.12.2006 απόφα¬ 
ση του Νομάρχη Ιωαννίνων, συγκρότησης της Επι¬ 
τροπής Καθορισμού Λατομικών Περιοχών Αδρανών 
Υλικών στο Νομό Ιωαννίνων και την υπ’ αριθμ. 359/ 
ΦΛ.231ΚΑΘ/15.2.2007 απόφαση του Νομάρχη Ιωαννίνων 
συμπλήρωση της προηγούμενης απόφασης. 

12. Την υπ’ αριθμ. 2458/Φ.Λ23.ΚΑΘ/22.11.2007 Σύγκλη¬ 
ση της Επιτροπής Καθορισμού Λατομικών Περιοχών 

στις 26.11.2007 ύστερα από πρόσκληση του Νομάρχη 
Ιωαννίνων. 

13. Τις από 13.11.2007 και 26.11.2007 αιτήσεις της εται¬ 
ρείας «ΛΑΤΟΜΕΙΑ ΙΩΑΝΝΙΝΩΝ ΑΝΩΝΥΜΗ ΕΤΑΙΡΕΙΑ» για 
τον καθορισμό ως Λατομικής Περιοχής, της ιδιωτικής 
έκτασης των 147.253,26 τ.μ, την από 20.6.2008 αίτηση 
της εταιρείας με την οποία προσκομίστηκαν τα οριστικά 
συμβόλαια αγοραπωλησίας της παραπάνω ιδιωτικής 
έκτασης 

14. Την υπ’ αριθμ. 208/15.3.2007 γνωμάτευση του ΙΓΜΕ 
(Περιφερειακή μονάδα Ηπείρου) σχετικά με την καταλ¬ 
ληλότητα των πετρωμάτων της αιτούμενης έκτασης. 

15. Το υπ’ αριθμ. 28873/1275/11.4.2008 έγγραφο του Δα¬ 
σαρχείου Ιωαννίνων σχετικά με τον χαρακτηρισμό και 
το ιδιοκτησιακό καθεστώς της αιτούμενης έκτασης. 

16. Την υπ’ αριθμ. 1884/13.6.2008 θετική γνωμοδότηση 
της ΙΒ' Εφορείας Προϊστ. και Κλασσικών Αρχαιοτήτων 
Ιωαννίνων. 

17. Την υπ’ αριθμ. 1792/2007 θετική γνωμοδότηση του 
ΕΟΤ Περιφερειακή Υπηρεσία Τουρισμού Ηπείρου. 

18. Την υπ’ αριθμ. Φ114.3/12/288267/Σ.138/17.1.2008, θετική 
γνωμοδότηση του Γ.Ε.Σ. 

19. Το υπ’ αριθμ. 87/6.3.2007 υπόμνημα του Νομάρχη Ιω¬ 
αννίνων προς τον Πρόεδρο και τα Μέλη της Επιτροπής 
καθορισμού Λατομικών Περιοχών Νομού Ιωαννίνων. 

20. Την από 26.11.2007 έκθεση της Επιτροπής Καθορι¬ 
σμού Λατομικών Περιοχών στο Νομό Ιωαννίνων σύμφω¬ 
να με την οποία τα μέλη της αφού έλαβαν υπόψη τις 
θετικές γνωμοδοτήσεις των αρμοδίων Υπηρεσιών, τις 
επιπτώσεις στο περιβάλλον, τον τρόπο προσπέλασης 
και τα έργα υποδομής, καταλληλότητα πετρώματος, 
ιδιοκτησιακό καθεστώς και τις ανάγκες του Νομού σε 
αδρανή υλικά, συμφωνούν ομόφωνα να προταθεί η υπό¬ 
ψη περιοχή για τον καθορισμό της ως Λατομική. 


21. Η από 21.5.2007 έκθεση της Επιτροπής Καθορισμού 
Λατομικών Περιοχών από την οποία προκύπτει η ανα¬ 
γκαιότητα καθορισμού νέων Λατομικών Περιοχών στο 
Νομό Ιωαννίνων, ώστε να επιτευχθεί επάρκεια Αδρανών 
Υλικών και ομαλή τροφοδοσία της αγοράς στα πλαίσια 
του υγιούς ανταγωνισμού. 

22. Την υπ’ αριθμ. 1/9/28.1.2008 απόφαση του Νομαρχια¬ 
κού Συμβουλίου της Ν.Α.Ιωαννίνων με την οποία γίνεται 
αποδεκτή η πρόταση της Επιτροπής για τον καθορισμό 
της ανωτέρω ιδιωτικής έκτασης ως Λατομικής Περιο- 

χ ή ς · 

-Με βάση τα παραπάνω αναλυτικά στοιχεία που απο¬ 
τυπώνουν τις ανάγκες του Νομού Ιωαννίνων σε Αδρα¬ 
νή 

-Την ανάγκη παρέμβασης της Διοίκησης προκειμένου 
να δημιουργηθούν καλύτερες συνθήκες αγοράς των 
Λατομικών Περιοχών προς όφελος του Κοινωνικού Συ¬ 
νόλου, αποφασίζουμε: 

Καθορίζουμε ως Λατομική Περιοχή Αδρανών Υλικών 
στο Νομό Ιωαννίνων την παρακάτω περιγραφόμενη ιδι¬ 
ωτική έκταση της εταιρείας «ΛΑΤΟΜΕΙΑ ΙΩΑΝΝΙΝΩΝ 
ΑΝΩΝΥΜΗ ΕΤΑΙΡΕΙΑ» που βρίσκεται στη θέση «Εικόνες- 
Καμπόπουλος-Φαντζογιάννη-Τσαλακούμα-Κοσιάρη» του 
Τ.Δ Αναργύρων του Δήμου Πασσαρώνος του Νομούς 
Ιωαννίνων εμβαδού Ε = 147.253,26 τ.μ όπως αποτυπώνε- 
ται στο συννημένο τοπογραφικό διάγραμμα υπό κλίμακα 
1:5000. 

Η περιοχή ανήκει στο Φ.Χ 1:50000 ΚΛΗΜΑΤΙΑ ΚΑΙ 
ΙΩΑΝΝΙΝΑ. 

Οι συντεταγμένες του Τοπογραφικού Διαγράμματος 
αναφέρονται στην προβολή ΗΑΤΤ και στο Ελληνικό Γε- 
ωδαιτικό Σύστημα Αναφοράς 1987 

Πίνακας Συντεταγμένων: 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 20 Ιουνίου 2008 

Ο Νομάρχης 
ΑΛ. ΚΑΧΡΙΜΑΝΗΣ 

-♦- 

Αριθμ4723/07 (2) 

Καθορισμός χρήσης έκτασης για την ανέγερση κτηνο¬ 
τροφιών εγκαταστάσεων σε εκτός σχεδίου περιοχή 
Δ.Δ. Λεβαίας Δήμου Φιλώτα, Ν. Φλώρινας. 

Ο ΝΟΜΑΡΧΗΣ ΦΛΩΡΙΝΑΣ 
Έχοντας υπ’όψη: 

1. Τις δ/ξεις του άρθρου 3 του ν. 1512/1985. 

2. Το υπ’ αριθμ. 47869/3758/15.5.2007 έγγραφο της Δ/ 
νσης Τοπ. Αυτ/σης και Διοικ/σης της Περιφέρειας Δυ¬ 
τικής Μακεδονίας με το οποίο ζητείται ο καθορισμός 
χρήσης για την παραχώρηση έκτασης για την ανέγερση 
κτηνοτροφικών εγκαταστάσεων. 

3. Το υπ’ αριθμ 49219/2646/6.6.2007 έγγραφο και την 
υπ’ αριθμ. 5447/27.9.2004 πράξη χαρακτηρισμού Δ/νσης 
Δασών Ν. Φλώρινας 

4. Το υπ’ αριθμ. 2857/9.5.2007 έγγραφο της Δ/νσης 
Αγροτικής Ανάπτυξης Ν. Φλώρινας 

5. Το υπ’ αριθμ. 1526/3.7.2007 έγγραφο της Δ/νσης 
Υγείας Ν. Φλώρινας και το Πρακτικό 29/2007 Α'βαθμιας 
επιτροπής ελέγχου σταβλισμών. 

6. Το υπ’ αριθμ. 792/31.5.2007 έγγραφο της 16ης Εφο¬ 
ρείας, Βυζαντινών Αρχαιοτήτων. 

7. Το υπ’ αριθμ. 2173/29.6.2007 έγγραφο της ΚΘ' Εφο¬ 
ρείας Προϊστορικών & Κλασικών Αρχαιοτήτων. 

8. Το υπ’ αριθμ. 707/22.5.2007 έγγραφο Δ/νσης Τουρι¬ 
σμού Περιφέρειας Δυτικής Μακεδονίας 

9. Την υπ’ αριθμ. 895/12.10.2007 απόφαση Νομάρχη 
Φλώρινας «Εγκριση Περιβαλλοντικών Όρων...... 

10. Το υπ’ αριθμ. 2836/10.5.2007 έγγραφο ΔΕΒ Ν.Α. 
Φλώρινας. 

11. Την υπ’ αριθμ. 55/2007 απόφαση του Δημοτικού 
Συμβουλίου Φιλώτα. 

12. Το γεγονός ότι η θέση του γηπέδου, όπως προ¬ 
κύπτει από τα σχετικά διαγράμματα και για δεδομένο 
αριθμό ισοδύναμων ζώων (10 ισοδύναμα), δεν αντίκει- 


ται στις προϋποθέσεις της 83840/3591/12.12.1986 από¬ 
φασης. 

13. Την από 19.6.2008 θετική γνωμοδότηση του συμβου¬ 
λίου Χ.Ο.Π. Ν. Φλώρινας, πρακτικό 2°, πράξη 3η. 

14. Το γεγονός ότι για το τμήμα του υπ’αρ. 1907α τε¬ 
μαχίου του αγροκτήματος Λεβαίας του οποίου ζητείται 
η παραχώρηση δεν υπάρχει καθορισμένη χρήση γης. 

15. Το γεγονός ότι το τμήμα ΡΣΤΥΡ του υπ’ αριθμ. 
1907α τεμαχίου της διανομής του Υπουργείου Γεωργίας 
του αγροκτήματος Λεβαίας είναι άρτιο και οικοδομήσι¬ 
μο σύμφωνα με τις ισχύουσες πολεοδομικές διατάξεις 
για την εν λόγω χρήση (πρόσωπο 25 μ. σε αγροτικό 
δρόμο - εμβαδόν 4000 τ.μ. σύμφωνα με την παρ. 1 του 
άρθρου 1 του π.δ. της 24/31.5.1985, ΦΕΚ 270 Δ' ως ισχύει 
σήμερα). 

16. Την υπ’ αριθμ. 2/2.1.2008 απόφαση Νομάρχη Φλώ¬ 
ρινας με θέμα «Ορισμός Αντινομάρχη». 

17. Την υπ’ αριθμ. 17/3.1.2008 απόφαση Νομάρχη Φλώ¬ 
ρινας με θέμα «Ανάθεση αρμοδιοτήτων Αντινομάρχη», 
αποφασίζουμε: 

Τον καθορισμό χρήσης έκτασης με στοιχεία ΡΣΤΥΡ 
συνολικού εμβαδού 4000 τ.μ. από το υπ’ αριθμ. 1907α τε¬ 
μάχιο της συμπληρωματικής διανομής του Υπουργείου 
Γ εωργίας του έτους 1990 αγροκτήματος Λεβαίας όπως 
αυτή φαίνεται στο τοπογραφικό διάγραμμα που συνο¬ 
δεύει την παρούσα, ως χώρο ανέγερσης κτηνοτροφικών 
εγκαταστάσεων, προκειμένου να εγκατασταθούν εκεί 
μέχρι και δέκα (10) ισοδύναμα ζώα. 

Ο καθορισμός της χρήσης της έκτασης γίνεται προ¬ 
κειμένου να παραχωρηθεί αυτή κατά τις δ/ξεις του άρ¬ 
θρου 3 του ν. 1512/1985. 

Από τις δ/ξεις της απόφασης αυτής δεν προκαλείται 
δαπάνη σε βάρος κρατικού ή δημοτικού προϋπολογι¬ 
σμού. 

Η ισχύς της απόφασης αυτής αρχίζει από την ημέρα 
δημοσίευσης στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Φλώρινα, 19 Ιουνίου 2008 

Ο Νομάρχης κ.α.α. 

Η Αντινομάρχης 
ΑΝΑΣΤΑΣΙΑ ΠΑΥΛΙΔΟΥ 




ΟΥΡΓΕΙΟΜ γεωργίας: 

ΤόπΟΓΜβΜΒΟΝ®^**"/ 1 »»* 

